internet vaartha 147 Views
బెంగళూరు : టీమిండియా ప్రధాన కోచ్‌గా అనిల్‌ కుంబ్లే ఎంపిక తమ లాంటి యువ క్రికెటర్లకు ఎంతగానో లాభం చేకూరుస్తుందని కర్ణాటక ఓపెనర్‌ కెఎల్‌ రాహుల్‌ పేర్కొన్నాడు.  ఒక సలహాదారుడిగా,మరోవైపు కోచ్‌గా కుంబ్లే తమతో ఉండటం భారత జట్టు మరింత ముందుకు వెళ్లడానికి దోహదపడుతుందన్నాడు. అతని క్రికెట్‌ కెరీర్‌ అనుభవం తమతో షేర్‌ చేసుకునే అవకాశం దక్కినందుకు చాలా ఆనందంగా ఉందన్నాడు. నగరంలోని జాతీయ క్రికెట్‌ అకాడమీలో కుంబ్లే సమక్షంలో త్వరలో వెస్టిండీస్‌కు పయనమయ్యే భారత జట్టు ప్రాక్టీస్‌ ఆరంభించింది. దీనిలో భాగంగా విండీస్‌ టూర్‌లో సభ్యుడైన కెఎల్‌ రాహుల్‌ బిసిసిఐ ఛానెల్‌తో మాట్లాడాడు. కుంబ్లే లాంటి దిగ్గజ ఆటగాడి సేవలు టీమిండియాకు లాభం చేకూరుస్తాయని, ప్రత్యే కంగా మా లాంటి యువ క్రికెటర్లు కుంబ్లే నుంచి చాలా నేర్చుకునే అవకాశం దక్కుతుంది.
కాగా ప్రాక్టీస్‌ సెషన్‌ సందర్భంగా కుంబ్లేను కలిసిన కొన్ని సందర్భాల్లోనే అతను మాతో స్వేచ్ఛగా వ్యవహరిస్తున్నాడు, టీమిండియా సభ్యులకు సొంత నిర్ణయాలు తీసుకునే అధికారాన్ని కుంబ్లే కల్పిస్తున్నాడు.
అందుకు చాలా ఆనందంగా ఉంది. క్లిష్ట సమయాల్లో తప్ప మిగతా సందర్భాలలో మా నిర్ణయాలను మమ్మల్నే తీసుకోమంటున్నారు ఇది జట్టు సభ్యులు స్వేఛ్చగా ఆడటానికి ఉపయోగ పడుతుందని రాహుల్‌ వెల్లడించాడు.